Svikis
Svikis (malt. Is-Swieqi) – miestelis ir savivaldybė šiaurės rytų Maltoje. 10 113 gyventojų (2013 m. duomenys). Ribojasi su San Gvano, Pembruko, Sent Džulianso, Našaro ir Garguro savivaldybėmis. Miestelio pavadinimas reiškia 'vandens kanalai'. Parapijos bažnyčia skirta nekaltos Marijos prasidėjimui, kuris švenčiamas gruodžio 8 d., paminėti. Žemės plotą bažnyčios statybai paaukojo Akiulino (Aquilina) šeima. 1964 m. gegužės 7 d. kertinį akmenį palaimino vyskupas Michael Gonzi. Statybos truko dvejus metus. 1966 m. vasario 13 d. vyskupas Emmanuel Galea pašventino bažnyčią.